Ken Curtis

**Ken Curtis**, opprinnelig **Curtis Wain Gates** (1916–1991) var en amerikansk skuespiller. 

Ken Curtis spilte sheriffassistenten (Deputy Marshall)  *Festus Haggen* i over 300 episoder av fjernsynsserien *[[Kruttrøyk]]* (*Gunsmoke*), som også hadde stor suksess utenfor USA. Han medvirket også i mange andre serier og filmer med westerntema. Hans karriere spant over en periode fra 1940 (med opphold for krigsårene etter Pearl Harbor) til 1991.

## Liv og virke
### Bakgrunn
Curtis bodde sine første ti år på en ranch ved Muddy Creek i det østlige Bent County. I 1926 flyttet familien til Las Animas, fylkesetet i Bent County, slik at faren hans, Dan Sullivan Gates, kunne stille som lensmann. Kampanjen var vellykket, og Gates tjente fra 1926 til 1931 som lensmann i Bent County. 

Curtis var quarterback for fotballaget på hans *Bent County High School* og spilte klarinett i skolekorpset. Han ble uteksaminert i 1935. Under Andre verdenskrig tjenestegjorde Curtis i den amerikanske hæren fra 1943 til 1945.

Han gikk på *Colorado College* for å studere medisin, men sluttet etter kort tid for å fortsette sin musikalske karriere.
### Karriere
Han var en tid sanger, men kombinerte dette etter kort tid med sin begynnende karriere som filmskuespiller.

Det var med *Knuttrøyk/Gunsmoke* han fikk størst berømmelse, og da som *Festus Haggen*. Den første episoden der Curtis dukket opp i rollen som *Festus* fikk tittelen *Us Haggens*. I den kommer Festus til Dodge City for å hevne sin tvillingbrors død. Curtis spilte en dobbeltrolle i episoden *Alias Festus Haggen*, både som Festus og som en morder som ser ut som ham og som han må dømme for å unngå å bli dømt for sine forbrytelser. Ken Curtis hadde tidligere spilt andre karakterer i den samme serien.

Curtis var gift med Barbara Ford, datteren til regissøren John Ford, fra 1952 til 1964. Han giftet seg med d Torrie Connelly i 1966, og det ekteskapet varte til hans død i 1991. I 1981 ble han tatt inn i* Western Performers Hall of Fame* ved *National Cowboy & Western Heritage Museum* i Oklahoma City.

Ken Curtis' siste film var fjernsynswesternfilmen *Conagher*, der han spilte hovedrollen sammen med sin tidligere seriekollega Buck Taylor, som spilte rollen som *Deputy Newly O'Brien* i *Kruttrøyk*.

I 1991 døde Ken Curtis i søvne av et hjerteinfarkt på sin ranch i Clovis i Fresno County i California i en alder av 74 år.

## Filmer i utvalg
* *Rio Grande* - Donnelly - Regimental Singer (ikkekreditert) (1950)
* *The Quiet Man* - Dermot Fahy (ikkekreditertd) (1952)
* *The Searchers* - Charlie McCorry (1956)
* *The Wings of Eagles* - John Dale Price (1957)
* *Escort West* - Trooper Burch (1958)
* *The Horse Soldiers* - Cpl. Wilkie (1959)
* *The Killer Shrews* - Jerry Farrell (1959)
* *The Alamo* - Capt. Almeron Dickinson (1960)
* *Two Rode West* - Greeley Clegg (1961)
* *How the West Was Won* - Cpl. Ben (ikkekreditert) (1962)
* *Cheyenne Autumn* - Joe (1964)
* *Robin Hood* - Nutsy - en gribb (stemme) (1973)
* *Conagher* - TV-filme - Seaborn Tay, Cattle Rancher (1991)
## Fjernsynsfilmer og serier
* *The Life and Legend of Wyatt Earp* (1957) — episode — Warpath — Major Hendericks (ikkekreditert)
* *Gunsmoke* (1959) — episode — Change of Heart —
* *Gunsmoke* (1960) — episode — Speak Me Fair — Scout
* *Gunsmoke* (1959) — episode — Jayhawkers – Jacks
* *Have Gun – Will Travel* (1959–1960) — Monk
* *Gunsmoke (1960)* — episode — The Ex-Urbanites — Jesse
* *Wagon Train* (1960) — episode — The Horace Best Story — Pappy Lightfoot
* *Wagon Train* (1960) — episode — The Colter Craven Story — Kyle Cleatus
* *Perry Mason* (1960) — S4 E7 (102) The Case of the Clumsy Clown- Tim Durant
* *Sea Hunt* (1961) — episode — The Octopus Story — Professor Dean Austin – Season 4, Episode 20
* * Ripcord* (1961–1963) — Skydiver James (Jim) Buckley
* *The Aquanauts* (1961) — to episoder — Horton/head waiter
* *Rawhide* (1961) – Vic Slade in S3:E24, "Incident of the Lost Idol"
* *Gunsmoke* (1962–1975) — Festus (304 episodes)
* *Gunsmoke* (1963) episode — Lover Boy — Kyle Kelly
* *Death Valley Days* (1964) — Graydon's Charge — Graydon
* *The Life and Times of Grizzly Adams* (1978) — episode — Once Upon a Starry Night — Uncle Ned
* *Vega$* (1979) — Digger Dennison
* *How the West Was Won* (1979) — Sheriff Orville Gant
* *The Yellow Rose* (1983–1984) — Hoyt Coryell
* *Airwolf* (1986) — Cecil Carnes Sr.
* *In the Heat of the Night* (1990) — Tom McCaul
* *Conagher* (1991) — Seaborn Tay

## Referanser


## Eksterne lenker
*